Asociácia zamestnávateľských zväzov a združení SR

**Materiály na rokovanie HSR SR**

**Dňa 18. augusta 2016**

**č. 15)**

**Stanovisko**

**k Návrhu zákona, ktorým sa mení a dopĺňa zákon č. 346/2013 Z. z. o obmedzení používania určitých nebezpečných látok v elektrických zariadeniach a elektronických zariadeniach a ktorým sa mení zákon**

**č. 223/2001 Z. z. o odpadoch a o zmene a doplnení niektorých zákonov v znení neskorších predpisov.**

**Všeobecne k návrhu:**

Návrh zákona, ktorým sa mení a dopĺňa zákon č. 346/2013 Z. z. o obmedzení používania určitých nebezpečných látok v elektrických zariadeniach a elektronických zariadeniach a ktorým sa mení zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov predkladá Ministerstvo životného prostredia Slovenskej republiky na rokovanie Hospodárskej a sociálnej rady Slovenskej republiky na základe Plánu legislatívnych úloh vlády Slovenskej republiky na mesiace jún až december 2016.

Účelom predloženého návrhu novely zákona č. 346/2013 Z. z. o obmedzení používania určitých nebezpečných látok v elektrických zariadeniach a elektronických zariadeniach a ktorým sa mení zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov je zabezpečiť úplnú transpozíciu delegovanej smernice Komisie (EÚ) 2015/863 z 31.marca 2015, ktorou sa mení príloha II k smernici Európskeho parlamentu a Rady 2011/65/EÚ, pokiaľ ide o zoznam obmedzovaných látok (ďalej len „delegovaná smernica Komisie“).

Navrhovaným zákonom sa rozširuje zoznam nebezpečných látok o štyri nebezpečné látky, ktorých používanie v elektrických a elektronických zariadeniach môže spôsobovať pri spracovaní elektroodpadov z týchto elektrozariadení ohrozenie zdravia pracovníkov a aj ohrozenie životného prostredia.

Predkladaný návrh zákona nemá nepriaznivý dopad na štátny rozpočet, rozpočty obcí, rozpočty vyšších územných celkov, nemá sociálny vplyv, vplyv na informatizáciu spoločnosti a ani na služby verejnej správy pre občana. Návrh zákona bude mať pozitívny vplyv na životné prostredie a negatívny vplyv na podnikateľské prostredie.

Návrh zákona je v súlade s Ústavou Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie.

Materiál nebude predmetom vnútrokomunitárneho pripomienkového konania.

Navrhovaná účinnosť zákona je v súlade s článkom 2 delegovanej smernice Komisie stanovená na 22. júl 2019, pričom novela zákona má byť podľa transpozičnej lehoty určenej delegovanou smernicou Komisie prijatá do 31. decembra 2016.

**Stanovisko AZZZ SR :**

AZZZ SR berie predložený materiál na vedomie.

**Záver :**

AZZZ SR odporúča materiál na ďalšie legislatívne konanie.